Euroopa Parlamendi resolutsioon Euroopa Liidu 2006. eelarveaasta paranduseelarve nr 3/2006 projekti kohta, III jagu - komisjon ja VIII jao B-osa - Euroopa Andmekaitseinspektor (11297/2006 - C6-0239/2006 - 2006/2119(BUD))



Euroopa Liidu Teataja 306 E , 15/12/2006 Lk 0273 - 0274



P6_TA(2006)0376 Paranduseelarve nr 3/2006 projekt Euroopa Parlamendi resolutsioon Euroopa Liidu 2006. eelarveaasta paranduseelarve nr 3/2006 projekti kohta, III jagu - komisjon ja VIII jao B-osa - Euroopa Andmekaitseinspektor (11297/2006 - C6-0239/2006 - 2006/2119(BUD)) Euroopa Parlament, - võttes arvesse Euroopa Ühenduse asutamislepingut, eriti selle artikli 272 lõike 4 eelviimast lõiku; - võttes arvesse Euroopa Aatomienergiaühenduse asutamislepingut, eriti selle artiklit 177; - võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, [1] eriti selle artikleid 37 ja 38; - võttes arvesse Euroopa Liidu 2006. eelarveaasta üldeelarvet, mis võeti lõplikult vastu 15. detsembril 2005 [2]; - võttes arvesse 6. mail 1999. aastal Euroopa Parlamendi, nõukogu ja komisjoni vahel sõlmitud institutsioonidevahelist kokkulepet eelarvedistsipliini ja eelarvemenetluse parandamise kohta [3]; - võttes arvesse komisjoni poolt 22. mail 2006. aastal esitatud Euroopa Liidu 2006. eelarveaasta paranduseelarve nr 3/2006 esialgset projekti (SEK(2006)0633); - võttes arvesse nõukogu poolt 11. juulil 2006. aastal koostatud paranduseelarve nr 3/2006 projekti (11297/2006 - C6-0239/2006); - võttes arvesse kodukorra artiklit 69 ja IV lisa; - võttes arvesse eelarvekomisjoni raportit (A6-0283/2006), A. arvestades, et paranduseelarve nr 3/2006 projekt koosneb neljast osast, milleks on Euroopa GNSS järelevalveasutuse tugevdamine, Euroopa Lennundusohutusameti töötajaskonna suurendamine, Euroopa välispiiril tehtava operatiivkoostöö juhtimise agentuuri töötajaskonna suurendamine ning Euroopa Andmekaitseinspektorile eraldatavate assigneeringute suurendamine; B. arvestades, et komisjon tegi paranduseelarve nr 3/2006 esialgses projektis ettepaneku rahastada neid lisakulusid omavahendite suurendamisega 3604545 EUR võrra; C. arvestades, et nõukogu otsustas paranduseelarve nr 3/2006 projektis rahastada eranditult kõiki välja pakutud täiendavaid kulusid vahendite ümberpaigutamise teel; D. arvestades eriti, et nõukogu soovib eraldada Euroopa Andmekaitseinspektorile täiendavaid vahendeid komisjoni käsitleva eelarvejao halduskorralduskulude rea (mis kuulub finantsperspektiivi 2000-2006 rubriiki 3) kulukohustuste ja maksete vähendamise teel; E. arvestades, et Euroopa Parlament nõustub komisjoni deklaratsiooniga paranduseelarve nr 3/2006 projekti suhtes, kuna viimane looks ohtliku pretsedendi kõikide institutsioonide jaoks, võimaldades eelarve täitmise käigus rahastada ühe institutsiooni halduskulusid teise institutsiooni eelarvest võetud assigneeringutega, 1. toetab komisjoni poolt paranduseelarve nr 3/2006 esialgses projektis tehtud ettepanekut suurendada assigneeringuid Euroopa GNSS järelevalveasutusele, Euroopa Lennundusohutusametile, Euroopa välispiiril tehtava operatiivkoostöö juhtimise agentuurile ja Euroopa Andmekaitseinspektorile; 2. on seisukohal, et praegu on eelarveaasta siiski veel liiga varajases järgus selleks, et katta täiendavaid kulusid nimetatud eelarveridades teiste eelarveridade assigneeringute arvelt, kuna viimaseid on veel võimalik 2006. aastal täies mahus ära kasutada; 3. ei nõustu seetõttu nõukogu kavatsusega eraldada täiendavaid assigneeringuid vahendite ümberpaigutamise teel, eriti seoses ettepanekuga katta Euroopa Andmekaitseinspektori küsitud assigneeringute suurendamine assigneeringute vähendamisega komisjoni eelarvejaos; 4. teeb presidendile ülesandeks edastada käesolev resolutsioon nõukogule ja komisjonile. [1] EÜT L 248, 16.9.2002, lk 1. [2] ELT L 78, 15.3.2006. [3] EÜT C 172, 18.6.1999, lk 1. Kokkulepet on viimati muudetud Euroopa Parlamendi ja nõukogu otsusega 2005/708/EÜ (ELT L 269, 14.10.2005, lk 24). --------------------------------------------------